cyanic-selkie/wikianc huggingface dataset:
იასონ ლორთქიფანიძე
ბიოგრაფია
1921 წელს თებერვალში, საბჭოთა რუსეთის მიერ საქართველოს ოკუპაციის შემდეგ, იასონ ლორთქიფანიძე პოლიტიკურ საქმიანობას ჩამოშორდა. ამის მიუხედავად, აიძულეს ედპ-ს სხვა თვალსაჩინო წევრებთან ერთად ხელი მოეწერა დეკლარაციაზე, რომელიც პარტიის ლიკვიდაციისათვის კონფერენციის მოწვევას ითვალისწინებდა. კონფერენცია 1923 წლის 28 ოქტომბერს გაიმართა და ედპ დაშლილად გამოაცხადა. საბჭოთა ხელისუფლებამ იასონ ლორთქიფანიძე 1923 წლამდე დატოვა მმართველის თანამდებობაზე იმავე ბანკში, რომელიც საქართველოს სსრ სახალხო ბანკად გადაკეთდა, შემდეგ მოადგილედ დააქვეითეს, ხოლო 1924 წელს მის მიერვე ჩამოყალიბებული სამრეწველო ბანკის ხელმძღვანელად გადაიყვანეს. 1925 წელს იყო საგამომცემლო ამხანაგობა „ქართული წიგნის“ გამგეობის წევრი. 1927 წლიდან აკრძალული ჰქონდა საფინანსო და საზოგადოებრივი სამსახური. ამ პერიოდში შეუდგა საისტორიო კვლევა-ძიებას და მოამზადა ნაშრომი სახელწოდებით: „ქვემო ქართლი XVIII საუკუნის პირველ მეოთხედში“, რომელიც ორ წიგნად გამოიცა (თბ., 1935-1938). თითოეული მათგანი ორ-ორი ნაწილისაგან შედგება. პირველი წიგნი წყაროების გამოკვლევასა და გეოგრაფიიულ ცნობებს ეთმობა, ხოლო მეორეში მოსახლეობისა და მფლობელობის სტატისტიკაა შესწავლილი. 1937 წელს იასონ ლორთქიფანიძე საქართველოს სახელმწიფო მუზეუმში უფროს მეცნიერ-თანამშრომლად მიიღეს და ძველი არქივების მოწესრიგება-აღწერის საქმე დაავალეს.
გარდაიცვალა 1949 წლის ივლისში. მის პირად არქივში დაცული მასალები, განსაკუთრებით ეპისტოლური მემკვიდრეობა, მნიშვნელოვან ცნობებს შეიცავს საქართველოში საბანკო საქმის შესახებ.
რესურსები ინტერნეტში
კატეგორია:დაბადებული 6 მარტი კატეგორია:დაბადებული 1866 კატეგორია:გარდაცვლილი 1949 კატეგორია:ქართველი იურისტები კატეგორია:ქართველთა შორის წერა-კითხვის გამავრცელებელი საზოგადოების თავმჯდომარეები კატეგორია:საქართველოს ეროვნული საბჭოს წევრები კატეგორია:საქართველოს საისტორიო და საეთნოგრაფიო საზოგადოების წევრები
ბასილი
საკუთარი სახელი ბასილი შეიძლება აღნიშნავდეს ერთ-ერთ შემდეგ პიროვნებათაგანს:
Anastasis
Anastasis — ჯგუფ Dead Can Dance-ის ალბომი, რომელიც გამოიცა 2012 წლის აგვისტოში. დუეტის 1996 წელს დაშლის შემდეგ ეს არის Dead Can Dance-ის ახალი ალბომი. განსხვავებით წინა ალბომებისგან, იგი არ გამოიცა ლეიბლზე 4AD Records.
1102
თარიღი უცნობია
*
Anastasis
სქოლიო
კატეგორია:Dead Can Dance-ის ალბომები კატეგორია:2012 წლის ალბომები
Daphnellopsis hypselos
Daphnellopsis hypselos — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
რობერტო კარლოსი
რობერტო კარლოს და სილვა როშა (Roberto Carlos da Silva Rocha; დ. 10 აპრილი, 1973, გარსა, სან-პაულუ, ბრაზილია) — ბრაზილიელი ფეხბურთელი და ფეხბურთის მწვრთნელი. თამაშობდა მარცხენა მცველის პოზიციაზე. ფეხბურთის გულშემატკივრებში უფრო ცნობილია როგორც რობერტო კარლოსი. იცავდა „უნიონ სან-ჟუანის“, „პალმეირასის“, მილანის „ინტერის“, მადრიდის „რეალის“, „ფენერბახჩეს“, „კორინთიანსის“, „ანჟის“, „დელი დაინამოსის“ და ბრაზილიის ეროვნული ნაკრების ღირსებას. სან-პაულუს შტატის ორგზის და ბრაზილიის ორგზის ჩემპიონი, რიო-სან-პაულუს ტურნირის გამარჯვებული „პალმეირასის“ შემადგენლობაში. ესპანეთის ოთხგზის ჩემპიონი და უეფა-ს ჩემპიონთა ლიგის სამგზის გამარჯვებული, ესპანეთის სუპერთასის სამგზის, უეფა-ს სუპერთასისა და საკონტინენტთაშორისო თასის ორგზის მფლობელი მადრიდის „რეალის“ შემადგენლობაში. თურქეთის სუპერთასის ორგზის მფლობელი „ფენერბახჩეს“ შემადგენლობაში. 2002 წლის მსოფლიო ჩემპიონი და 1998 წლის მსოფლიოს ვიცე-ჩემპიონი, კოპა ამერიკის ორგზის (1997, 1999) ჩემპიონი და ვიცე-ჩემპიონი (1995), ფიფა-ს კონფედერაციის თასის მფლობელი (1997) და ფინალისტი (1996), ოლიმპიური თამაშების ბრინჯაოს პრიზიორი (1996) ბრაზილიის ეროვნული ნაკრების შემადგენლობაში. 2006 წლის მსოფლიო ჩემპიონატის მონაწილე. საყოველთაოდ აღიარებულია ყველა დროის ერთ-ერთ საუკეთესო ბრაზილიელ ფეხბურთელად.
საკლუბო კარიერა
საკლუბო კარიერა 1990 წელს „სან-პაულუში“ დაიწყო. ამ კლუბის მაისურით ბრაზილიის ჩემპიონატში 33 მატჩში 10 გოლი გაიტანა. 1992 წელს იჯარით კიდევ ერთ ბრაზილიურ კლუბ „ატლეტიკო მინეიროში“ გადავიდა, თუმცა კლუბთან ერთად მხოლოდ 3 მატჩი გამართა. მისი უკანასკნელი მშობლიური კლუბი „პალმეირასი“ გამოდგა. რობერტომ ორი წელი გაატარა „პალმეირასში“ და ორჯერვე შეძლო ქვეყნის ჩემპიონის ტიტულის მოგება. სულ ამ კლუბის მაისურით კარლოსმა 68 თამაში ჩაატარა და მეტოქეთა კარის დალაშქვრა ხუთჯერ მოახერხა.
1995 წელს სამხრეთამერიკული კარიერა დაასრულა და მილანის „ინტერში“ გადავიდა, სადაც ერთი წელი გაატარა. „ინტერის“ მაშინდელ მწვრთნელს, როი ჰოჯსონს ბრაზილიელის ნახევარდაცვაში გამოყენება სურდა, მაგრამ კარლოსი მხოლოდ დაცვაში თამაშობდა. კარლოსმა მილანელთა შემადგენლობაში ვერცერთი ტიტულის მოგება ვერ შეძლო, მაგრამ 34 ოფიციალური მატჩი ჩაატარა და მაყურებლებს თავი 7 გოლით დაამახსოვრა.
1996 წელს კარლოსმა მადრიდის „რეალის“ მაისური მოირგო და კარიერის ყველაზე დასამახსოვრებელი წლები სწორედ მადრიდში გაატარა. რობერტომ მის სადებიუტო წელს „რეალში“ პრიმერას სეზონის მხოლოდ ერთი მატჩი გამოტოვა და 5 გოლი შეაგდო და პირველივე წელს შეძლო ლა ლიგის მოგება. 3 წლიანი პაუზის შემდეგ 2000–01 წლების სეზონში კარლოსი მეორედ დაეუფლა ქვეყნის ჩემპიონის ტიტულს. ამ სეზონში მან სამეფო კლუბის მაისურით 50 ოფიციალური მატჩი გამართა და მეტოქეთა კარი 9-ჯერ აიღო. საერთო ჯამში, რობერტო კარლოსმა მადრიდის „რეალის“ მაისურით 514 ოფიციალურ შეხვედრაში მიიღო მონაწილეობა და 67 გოლი გაიტანა. მადრიდულ კლუბთან ერთად ოთხჯერ ლა ლიგა, ხოლო სამჯერ უეფა-ს ჩემპიონთა ლიგა მოიგო. ამას გარდა სამჯერ ესპანეთის სუპერთასს, ორჯერ საკონტინენტთაშორისო თასს და ერთხელ უეფა-ს სუპერთასს დაეუფლა.
მომდევნო 3 წელიწადი კარლოსმა თურქულ „ფენერბახჩეში“ გაატარა და სუპერლიგის 65 თამაშში 6 გოლი შეაგდო. 2010 წელს ბრაზილიელი ისევ სამშობლოს დაუბრუნდა და რონალდოსთან ერთად 2010–2011 წლებში „კორინთიანსის“ ღირსებას იცავდა.
შედის იმ ფეხბურთელთა რიცხვში, ვისაც ჩემპიონთა ლიგაზე 100-ზე მეტი მატჩი აქვს ჩატარებული. 1997 წელს ფიფა-ს მიერ დასახელებულ წლის საუკეთესო ფეხბურთელთა შორის რობერტო მეორე ადგილზე გავიდა, მას თანამემამულე რონალდომ გაასწრო, ხოლო 2004 წლის მარტში ბრაზილიელი პელეს მიერ დასახელებულ მსოფლიოს ყველა დროის საუკეთესო 125 ფეხბურთელთა შორის მოხვდა.
სანაკრებო კარიერა
1992–2006 წლებში ბრაზილიის ეროვნული ნაკრების შემადგენლობაში 125 მატჩი ითამაშა და 11 გოლი გაიტანა.
ანალიზური ენები
ანალიზური ენები — ისეთი ტიპის ენები, რომლებშიც სიტყვათა შორის გრამატიკული მიმართებები გამოიხატება დამხმარე სიტყვების და ნაწილკაკების მეშვეობით, ინტონაციით (ჩინური) ან სიტყვათა თანმიმდევრობით (მაგ. შემასმენლისა და ქვემდებარის ინვერსია კითხვით ფრაზაში) და არა თვით სიტყვათა ფორმაცვალებით (შდრ. სინთეზური ენები).
ანალიზურია ინგლისური, ფრანგული, ახალი სპარსული, ჩინური და ვიეტნამური ენები წარმოადგენს. მაგალითად ფრანგულ ენას ბრუნვის აფიქსები არ აქვს, მათი ფუნქციით იხმარება წინდებულები: მიცემითისთვის a (a la table), ნათესაობისთვის de (de la table).
ასევე, ზმნის პირს გადმოსცემს ნაცვალსახზელები და არა პირის ნიშნები: je parle (მე ვლაპარაკობ), il parle (ის ლაპარაკობს). სუბიექტს ობიექტისგან ადგილი განასხვავებს. მაგალითად, Paul aime Jean ნიშნავს პოლს უყვარს ჟანი, ხოლო Jean aime Paul კი — ჟანს უყვარს პოლი. ანალიზური ენებში შეიძლება დადასტურდეს აფიქსებით ნაწარმოები ფორმებიც. მაგალითად, ფრანგულში მრავლობითის მესამე და მეორე პირი ზმნასია გარჩეული: nous parlons (ჩვენ ვლაპარაკობთ), vous parlez (თქვენ ლაპარაკობთ). შეიძლება მოხდეს პირიქითაც, არაანალიზურში შეგვხვდეს ანალიზური წარმოება. ენის ტიპს წყვეტს ის თუ რომელი ტიპის ნიშნები ჭარბობს ენის მთელ სტრუქტურაში.
სქოლიო
კატეგორია:ენათმეცნიერება
Isolating language Lingva tipologio Аналитикалық тілдер
კერნარვონის ციხესიმაგრე
კერნარვონის ციხესიმაგრე (უელს. Castell Caernarfon) — შუა საუკუნეების ნაგებობა უელსის ქალაქ გუინედში. XI საუკუნის ბოლოდან ის კერნარვონში, ხელოვნურ ბორცვზე მდგარი კოშკი იყო, სანამ 1283 წელს ინგლისის მეფე ედუარდ I-მა ის დღეს არსებულ ქვით ნაგებ სტრუქტურად არ გადააკეთა. სულ მალე ციხესიმაგრე და ქალაქი კერნარვონი ჩრდილოეთ უელსის ადმინისტრაციული ცენტრი გახდა.
როდესაც ციხესიმაგრეს აღდგენითი სამუშაოები უტარდებოდა, კერნარვონს გარს კედელი შემოარტყეს. სამუშაოები 1330 წელს დამთავრდა. მიუხედავად იმისა, რომ კომპლექსის გარე ნაგებობები დასრულდა და გარედან ძლევამოსილად გამოიყურებოდა, ზოგიერთი შიდა ნაგებობის მშენებლობა შეჩერდა და აღარასდროს დასრულებულა. 1294 წელს ქალაქი თავის ციხესიმაგრესთან ერთად, აჯანყებულებმა აიღეს, მაგრამ მომდევნო წელსვე დათმეს.
1646 წლის ინგლისის სამოქალაქო ომში, ციხესიმაგრე მეფის მომხრეებმა იაღეს, რომლებსაც პარლამენტის მომხრეებთან სამგზის მოუხდათ შერკინება, როდესაც მათ ციხეს ალყა შემოარტყეს. ეს ციხესიმაგრის ბრძოლებში გამოყენების უკანასკნელი შმეთხვევა აღმოჩნდა. XIX საუკუნემდე ის ყველასგან მივიწყებული აღმოჩნდა, სანამ სახელმწიფომ აღდგენითი სამუშაოები არ დაიწყო. 1911 და 1969 წლებში, ციხესიმაგრეში შედგა უელსის პრინცისათვის ხელისუფლების გადაცემა.
ოქსფორდშირი
ოქსფორდშირი (ინგლ. Oxfordshire) — ცერემონიული არამეტროპოლიური საგრაფო ინგლისის სამხრეთში. შედის სამხრეთ-აღმოსავლეთ ინგლისის რეგიონში. დედაქალაქი და უმსხვილესი ქალაქია ოქსფორდი. მოსახლეობა 620 ათასი ადამიანი (2007 წ.).
კატეგორია:ინგლისის საგრაფოები
Pentium 4
პროცესორი Pentium 4 2000 წელს დამუშავდა. იგი პროცესორების ახალ თაობას (80786) წარმოადგენს. მისი ტექნიკური მახასიათებლებია:
რესურსები ინტერნეტში
კატეგორია:ინტელის x86 მიკროპროცესორები კატეგორია:კომპიუტერული ტექნოლოგია
ნეძიხი
ნეძიხი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში. ჟინვალის სადაბო თემი. მდებარეობს გუდამაყრის ქედის აღმოსავლეთ კალთაზე, მდინარე ფშავის არაგვის მარჯვენა მხარეს. ზღვის დონიდან 800 მ სიმაღლეზე. ქალაქ დუშეთიდან დაშორებულია 21 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 32 ადამიანი.
ისტორიული ძეგლები
ნეძიხში, ადგილ ბზიანაზე, მდებარეობს წმინდა გიორგის სამონასტრო კომპლექსი (ტოპონიმი „ბზიანა“ ბზის სიმრავლით ჩანს წარმოქმნილი). გათხარეს 1977 წელს (რ. რამიშვილი). კომპლექსი წარმოადგენს გალავნით შემოზღუდულ ეზოს, რომელშიც განლაგებულია 2 ეკლესია და რამდენიმე სამეურნეო და საცხოვრებელი სათავსი. ერთი ეკლესია განეკუთვნება ორნავიანი ბაზილიკის ტიპს, ნაგებია ნატეხი ქვის კლდით, კონსტრუქციულ ადგილებში შირიმის კვადრებია ჩართული, აღმოსავლეთ და სამხრეთ ფასადებზე ჯვრის რელიეფურგამოსახულებიანი 2 ფილაა. ბაზილიკა VI-VII სს. განეკუთვნება. მეორე ნაგებობა ერთნავიანია, სამხრეთით და ჩრდილოეთით აქვს მინაშენები, რაც გეგმაში ჯვრის გამოსახულებას ქმნის. აგებული უნდა იყოს X საუკუნეში.
სქოლიო
კატეგორია:დუშეთის მუნიციპალიტეტის სოფლები
ნორდოვკა
ნორდოვკა (Нордовка; Нордовка) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 1000 ადამიანი. რაიონულ ცენტრ მელეუზიდან დაშორებულია 40 კილომეტრით. უახლოესი რკინიგზის სადგურია ზირგანი, რომელიც დაშორებულია 25 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (70%).
სქოლიო
კატეგორია:მელეუზის რაიონის სოფლები
ორნითოპოდები
მინიატიურა|300პქ|სხვადასხვა ორნითოპოდები ორნითოპოდები (Ornithopoda) — ფრინველმენჯა დინოზავრების ქვერიგი, მცენარიჭამია, ორ ფეხზე მოსიარულე ნამარხი ქვეწარმავლები. უკანა კიდურები წინასთან შედარებით მასიური და 1,5-2-ჯერ უფრო მაღალი ჰქონდათ. ტერფზე და მტევანზე პირველი და მეხუთე თითი მთლიანად ან ნაწილობრივ რედუცირებული იყო. ცნობილი არიან ყველა მატერიკის (ავსტრალიის) გარდა ზედაიურული და ცარცული ნალექებიდან. უძველესი ცხოველების სიგრძე 1-1,5 მეტრს აღწევდა; გეოლოგიურად ახალგაზრდა ფორმებისა — 15-20 მეტრს, გარდა ამისა, ადრეულთაგან განსხვავებით, მათ რთული კბილების აპარატი ჰქონდათ. ყველაზე უკეთ ცნობილი არიან იგუანოდონტები და იხვნისკარტა დინოზავრები.
მეტე ფრედერიქსენი
მეტე ფრედერიქსენი, დან.Mette Frederiksen (დ.1977 წ.) - დანიის პოლიტიკური მოღვაწე, სოციალ-დემოკრატიული პარტიის ლიდერი, მთავრობის თავმჯდომარე 2019 წლიდან.
ორნითოპოდები
ლიტერატურა
კატეგორია:დინოზავრები
მეტე ფრედერიქსენი
ადრეული პერიოდი
მეტე ფრედერიქსენი დაიბადა ჩრდილოეთ დანიის ქალაქ ოლბორგში. გიმნაზიაში სწავლის შემდეგ მან განათლება მიიღო ოლბორგის უნივერსიტეტში ადმინისტრირების და სოციალური მეცნიერებების განხრით, ხოლო შემდგომ - კოპენჰაგენის უნივერსიტეტში აფრიკული კვლევების სპეციალობით. 2000-01 წლებში იგი იყო დანიის პროფკავშირების კონფედერაციის მრჩეველი ახალგაზრდულ საკითხებში.
პოლიტიკური საქმიანობა მეტე ფრედერიქსენმა სკოლის პერიოდში დაიწყო, როდესაც სოციალ-დემოკრატიული პარტიის ახალგაზრდული ორგანიზაციის წევრი 15 წლის ასაკში გახდა.
გზა პოლიტიკური კარიერის მწვერვალისკენ
2001 წელს ის ფოლკეტინგის წევრი გახდა და პარტიის ოფიციალურ პირად დაინიშნა კულტურის, მედიის და სქესთათანასწორობის საკითხებში. ამასთან, საპარლამენტო ფრაქციის თავმჯდომარის მოადგილედ მუშაობდა.
2011 წელს არჩევნების მოგების შემდეგ ჰელე თორნინგ-შმიდტის პირველ კაბინეტში მეტე ფრედერიქსენი დასაქმების მინისტრად დაინიშნა, ხოლო მის მეორე მთავრობაში - იუსტიციის სამინისტროს ხელმძღვანელად. 2015 წელს სოციალ-დემოკრატებმა საყოველთაო არჩევნებში მარცხი განიცადეს, რასაც თანამდებობიდან პრემიერ-მინისტრის წასვლა მოჰყვა. ამავდროულად, ვაკანტური გახდა პარტიული ლიდერის თანამდებობა. შიდაპარტიულ არჩევნებში გამარჯვება მეტე ფრედერიქსენმა მოიპოვა, რომელიც პარტიის თავმჯდომარე და ოპოზიციის ლიდერი გახდა მომდევნო ოთხი წლით. 2019 წელს კი მისი მეთაურობით მემარცხენე ძალებმა ფოლკეტინგის არჩევნებში წარმატებას მიაღწიეს და ოთხპარტიული კოალიციის შექმნით ხელისუფლებაში დაბრუნება შესძლეს. 2019 წლის 27 ივნისს დანიას მის ისტორიაში ყველაზე ახალგაზრდა პრემიერ-მინისტრი ჩაუდგა სათავეში.
ტრამპის კაზუსი
აგვისტოს შუახანებში ახალი პრემიერი მსოფლიოს მედიის ყურადღების ქვეშ აღმოჩნდა თანამედროვე დიპლომატიის ისტორიაში საკმაოდ უცნაური შემთხვევის გამო. ეკონომიკურ საკითხებში აშშ-ს პრეზიდენტის მრჩეველმა ტელეკომპანია "ფოქს-ნიუსს" განუცხადა, რომ დონალდ ტრამპი განიხილავდა დანიის შემადგენლობაში ავტონომიის უფლებით შემავალი გრენლანდიის ყიდვის შესაძლებლობებს. დანიის მთავრობის მეთაურმა ამ საკითხის კომენტირებისას გაოგნება ვერ დამალა. მისი თქმით, საბედნიეროდ, ტერიტორიების და ხალხების ყიდვა-გაყიდვის ეპოქა დასრულებულია, ამიტომ გრენლანდიის თემაზე საუბარი აბსურდულ დისკუსიას წარმოადგენს.
ამ პასუხს ამერიკელმა ლიდერმა "საზიზღარი და მიუღებელი განცხადება" უწოდა. მან ტვიტერში დაწერა, რომ ამერიკის შეერთებულ შტატებს ასეთი გამოთქმების გამოყენებით არ უნდა ესაუბრებოდნენ, და პროტესტის ნიშნად დანიაში დანიშნული ვიზიტი გადადო.
პოლიტიკა იმიგრაციის სფეროში
წინამორბედი მმართველი ლიბერალური პარტიისგან განსხვავებით, სოციალ-დემოკრატები ტრადიციულად მეტად ორიენტირებული აღმოჩნდნენ სოციალური ხარჯების გაღებაზე, თუმცა გაამკაცრეს საიმიგრაციო პოლიტიკა, მათ შორის დევნილების და ოჯახის გაერთიანების პროგრამებთან მიმართებაში. მთავრობამ განიზრახა არაევროპულ იმიგრაციაზე ზედა ზღვარის დაწესება და თავშესაფრის საკითხზე გადაწყვეტილების მიღებამდე დევნილთა გაგზავნა ჩრდილოეთ აფრიკაში შექმნილ განთავსების ცენტრებში. ახალი ინიციატივის თანახმად, თავშესაფრის მაძიებელმა სოციალური შემწეობის მისაღებად კვირაში მინიმუმ 37 სთ მუშაობის მოთხოვნა უნდა დააკმაყოფილოს.
ცხარე დებატები გამოიწვია 2021 წლის მარტის დასაწყისში მინისტრთა კაბინეტის ახალმა გადაწყვეტილებამ. დანია ევროპაში პირველი ქვეყანა გახდა, რომელმაც სირიელ რეგისტრირებული დევნილთა ერთ ჯგუფს ქვეყანაში საცხოვრებელი ნებართვა ჩამოართვა. ამ ნაბიჯის მოტივად დამასკოს პროვინციაში მათ სამშობლოში უსაფრთხოების დონის გაუმჯობესება დასახელდა, თუმცა უფლებადამცველმა ორგანიზაციამ "საერთაშორისო ამნისტიამ" ეს ფაქტი შეაფასა, როგორც შემაძრწუნებელი და უგუნური.
წაულას საკითხი
ფართო საერთაშორისო რეზონანსი გამოიწვია, აგრეთვე, წაულას 17 მილიონიანი პოპულაციის სრული განადგურების გადაწყვეტილებამ მას შემდეგ, რაც ფერმებში დაფიქსირდა ამ ცხოველისგან ადამიანებზე მუტირებული კორონავირუსის გადაცემის შემთხვევები. პრემიერ-მინისტრმა ეს გარემოება საზოგადოებისთვის მაღალ საფრთხედ შეაფასა და ფერმერთა დასახმარებლად პოლიციისა და არმიის ნაწილები გაგზავნა, თუმცა სოფლის მეურნეობის მინისტრმა გადაწყვეტილება უკანონოდ მიიჩნია და პროტესტის ნიშნად გადადგომა გამოაცხადა. ამ საკითხის გამო ოპოზიციამ თავად პრემიერსაც მოუწოდა თანამდებობის დატოვებისკენ.
ოჯახური მდგომარეობა
2003-14 წლებში დაქორწინებული იყო ერიკ ჰარზე.
პირველი ქორწინებიდან ჰყავს ორი შვილი.
წიგნის გამოცემა
მეტე ფრედერიქსენი არის ორი წიგნის თანაავტორი:
​Epostler (2003);
From Fight to Culture (2004).
რესურსები ინტერნეტში
გვერდი ინსტრაგრამზე
სქოლიო
კატეგორია:დაბადებული 1977 კატეგორია:დანიელი პოლიტიკოსები კატეგორია:დანიელი პოლიტიკოსი ქალები
კუბა 1924 წლის ზაფხულის ოლიმპიურ თამაშებზე
კუბამ ზაფხულის ოლიმპიურ თამაშებზე მესამედ იასპარეზა 1924 წელს, საფრანგეთის დედაქალაქ პარიზში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1924 წლის ზაფხულის ოლიმპიურ თამაშებზე კატეგორია:კუბა ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
კონსტანტინე გუნცაძე
1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოსოფიის ფაკულტეტი და 1999 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“.
სქოლიო
კატეგორია:დაბადებული 4 სექტემბერი კატეგორია:დაბადებული 1968 კატეგორია:საქართველოს VI მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი ფილოსოფოსები კატეგორია:თბილისში დაბადებულები
Made in Europe
Made in Europe — ინგლისური მძიმე როკ ჯგუფ Deep Purple-ის მიერ 1975 წლის უკანასკნელ კონცერტებზე ჩაწერილი ალბომი. ამ პერიოდში ჯგუფში ჯერ კიდევ უკრავდა რიჩი ბლეკმორი. ალბომი გამოვიდა 1976 წელს, ჯგუფის დაშლის შემდეგ.
დისკი შედგენილი იქნა გრაცის (4 აპრილი), ზააბრიუკენის (5 აპრილი) და პარიზის (7 აპრილი) კონცერტებისგან. თუმცა, როგორც ცნობილია, მასალის დიდი ნაწილი ზაარბრიუკენის შოუდან არის აღებული. ასევე ცნობილი იყო, რომ ჩანაწერებს სტუდიაში დაამატეს ინსტრუმენტები.
დაახლოებით 20 წლის განმავლობაში Come Taste the Band არ გამოიცემოდა აშშ-ში, მაგრამ 2007 წლის 31 ივლისს ლეიბლმა Friday Music იგი ოფიციალურად გამოუშვა. მიუხედავად იმისა, რომ ლეიბლის საიტიდან ცნობილია, თითქოს ეს არის ციფრული რემასტერი, უცნობია, რა წყარო იქნა გამოყენებული რემასტერისთვის. ამასთან, EMI-სგან ცნობილი იყო, რომ წლების განმავლობაში ამ ალბომის ორიგინალური ფირები დაკარგული იყო.
სიმღერების სია
ყველა სიმღერის ავტორები: რიჩი ბლეკმორი და დევიდ კოვერდეილი, გარდა აღნიშნულისა:
სქოლიო
კატეგორია:1976 წლის საკონცერტო ალბომები კატეგორია:Deep Purple-ის საკონცერტო ალბომები კატეგორია:Warner Bros. Records-ის საკონცერტო ალბომები კატეგორია:Purple Records-ის საკონცერტო ალბომები
ვლადიმერ კოვალევსკი
ვლადიმერ ონოფრეს ძე კოვალევსკი (Ковалевский, Владимир Онуфриевич; დ. 14 აგვისტო  [ძვ. სტ. 2 აგვისტო ] 1842, — გ.  27 აპრილი [ ძვ. სტ. 15 აპრილი ] 1883, მოსკოვი) — რუსი პალეონტოლოგი. ევოლუციური პალეონტოლოგიისა და პალეობიოლოგიის ერთ-ერთი ფუძემდებელი. ალექსანდრე კოვალევსკის უმცროსი ძმა.
ბიოგრაფია
ვლადიმერ ონოფრეს ძე კოვალევსკი დაიბადა 1842 წლის 2 აგვისტოს, დინაბურგსკის მაზრის სოფელ შუსტიანკაში. დაამთავრა სამართალმცოდნეობის სასწავლებელი, სადაც მასთან ერთად ემზადებოდნენ სახელმწიფოს წარმომადგენელი ადმინისტრატორები. 1868 წელს ფიქტიური ქორწინება გააფორმა გენერლის ქალიშვილთან — სოფიო კორვინ-კრუკოვსკაიასთან. ერთად ისინი საზღვარგარეთ გაემგზავრნენ, კერძოდ გერმანიაში. ვლადიმერ კოვალევსკის მეუღლემ აქ უკვე როგორც სოფიო კოვალევსკაიამ ჩააბარა ჰაიდელბერგის უნივერსიტეტში.
აღსანიშნავია, რომ იმ დროს რუსეთში ფართოდ იყო გაბატონებული ფიქტიური ქორწინებანი, რამეთუ ახალგაზრდა ქალიშვილებისათვის უმაღლესი განათლების მიღება ფაქტობრივად მიუწვდომელი იყო. სწორედ ამ მიზნით დაქორწინდნენ ვლადიმერი და სოფიო. თუმცა მათი ფიქტიური ქორწინება სიყვარულში გადაიზარდა.
ვლადიმერ კოვალევსკი საზღვარგარეთ საბუნებისმეტყველო მეცნიერებებით დაინტერესდა. განსაკუთრებით მისი ინტერესი მიიპყრო პალეონტოლოგიამ, მეცნიერებამ — წარსულ გეოლოგიურ დროთა იმ ორგანიზმთა შესახებ, რომლებიც შემონახულია განამარხებული ნაშთების სახით. იმ პერიოდში პალეონტოლოგია ჯერ კიდევ არ იყო ჩამოყალიბებული საერთო ნიშნის თვალსაზრისით. რამდენიმე წელიწადში ვლადიმერ კოვალევსკიმ მეცნიერების ამ დარგს — პალეონტოლოგიას უმაღლეს დონეზე დაეუფლა. პალეონტოლოგიას დამოუკიდებლად სწავლობდა და ინტენსიურად ეცნობოდა სპეციალურ სამეცნიერო ლიტერატურას. ხშირად სტუმრობდა მუზეუმებს, სადაც ინახებოდა არაერთი განამარხებული ცხოველთა ნაშთი. კოვალევსკიმ, როგორც ევოლუციონისტმა, მიზნად დაისახა ამ მეცნიერების ჭეშმარიტების დამტკიცებაში, რაზეც პალეონტოლოგიურ ძიებებს ეყრდნობოდა.
1871 წელს ესტუმრა პარიზს, სადაც დაიწყო ჩარლზ დარვინის მოძღვრების პროპაგანდირება. 1872 წელს იენის უნივერსიტეტში მიეკუთვნა ფილოსოფიის დოქტორის ხარისხი. თუმცა მას სურდა სამეცნიერო ხარისხის მოპოვება რუსეთის უნივერსიტეტიდანაც. 1873 წელს ცდილობდა სამეცნიერო წოდების მოპოვებას ოდესაში, თუმცა ჩანაფიქრი არ აუსრულდა. 1875 წელს პეტერბურგის უნივერსიტეტში მიიღო მინერალოგიის მაგისტრის წოდება. 1881 წელს არჩეულ იქნა მოსკოვის უნივერსიტეტის გეოლოგიური კათედრის დოცენტად. სიცოცხლის ბოლო წლებში სამეცნიერო მოღვაწეობასთან ერთად მისდევდა მეწარმეობას.
1883 წელს ვლადიმერ კოვალევსკიმ სიცოცხლე თვითმკვლელობით დაასრულა.
სამეცნიერო მოღვაწეობა
ვლადიმერ კოვალევსკი იყო ჩარლზ დარვინის თანამოაზროვნე და ასევე მისი მოძღვრების პროპაგანდისტი. ინტენსიურად ეყრდნობოდა დარვინის დებულებებს. კოვალევსკის ძირითადი ნაშრომები ეხება პალეონტოლოგიის ისეთ უმნიშვნელოვანეს პრობლემებს, როგორიცაა ნამარხი ჩლიქოსნების კიდურების, ქალას და კბილების მორფოლოგია, მათი კლასიფიკაცია და ფილოგენია. მისი კლასიკური გამოკვლევები მიეძღვნა ასევე ცხენისებრთა განვითარების ისტორიას. ჩლიქოსნების კბილების შესწავლისას იგი ცდილობდა დაედგინა ფილოგენური კავშირი ცალკეულ სახეობათა შორის. კოვალევსკიმ დაადგინა ჩლიქოსნების ევოლუციის რიგი კანონზომიერებანი. როგორც მეცნიერმა აღმოაჩინა კანონი (მომავალში კოვალევსკის კანონი ეწოდა), რომლის თანახმად, ერთსა და იმავე შეგუებით ეფექტს ორგანიზმთა ერთმა და იმავე ჯგუფმა სხვადასხვა გზით შეიძლება მიაღწიოს. ამ კანონზომიერებამ დიდი როლი ითამაშა ევოლუციური მოძღვრების შემდგომ განვითარებაში. ჩარლზ დარვინი დიდად აფასებდა კოვალევსკის გამოკვლევებს.
მის გეოლოგიურ გამოკვლევებში განხილულია მეზოზოური და კაინოზოური ერების ნალექთა სტრატიგრაფიისა და პალეოგეოგრაფიის საკითხები.
საინტერესო ფაქტები
შემდეგ წლებში კოვალევსკი მსოფლიოში აღიარებული მეცნიერ-მკვლევარი გახდა. აღსანიშნავია, რომ ვლადიმერ კოვალევსკის მეუღლე (რომელსაც იგი შემდეგ მაინც დაშორდა) — სოფიო კოვალევსკაია, იყო პეტერბურგის მეცნიერებათა აკადემიის პირველი წევრ-კორესპონდენტი ქალთა შორის (1889). ხოლო ვლადიმერის ძმა — ალექსანდრე კოვალევსკი იყო აგრეთვე ცნობილი ემბრიოლოგი.
კოვალევსკის მოძღვრებას, კოვალევსკის კანონის სახით უწოდა ქართველმა პალეობიოლოგმა — ლეო დავითაშვილმა.
სქოლიო
კატეგორია:რუსი გეოლოგები კატეგორია:რუსი პალეონტოლოგები
ბაქრაძე
საკუთარი სახელი ბაქრაძე შეიძლება აღნიშნავდეს:
კატეგორია:ქართული გვარები
ესტი გინზბერგი
thumb|right|200px ესტი გინზბერგი (ებრ. אסתי גינזבורג, ინგლ. Esti Ginzburg; დ. 6 მარტი, 1990) — ებრაელი მოდელი და მსახიობი.
ბიოგრაფია
გინზბერგი დაიბადა 1990 წელს თელ-ავივში, ისრაელში. მან სამოდელო კარიერა რვა წლის ასაკში დაიწყო, როცა მონაწილეობა მიიღო რძის რეკლამაში, ხოლო 14 წლის ასაკში კონტრაქტი გააფორმა სამოდელო სააგენტო Elite Models-თან. 2007 წელს ის გამოჩნდა ჟურნალ ელის ფრანგული გამოცემის თებერვლისა და მარტის ნომრების გარეკანზე. ასევე იყო ისეთი ბრენდების სახე, როგორებიცაა: Tommy Hilfiger, Burberry, FCUK, Pull and Bear, და Castro. მისი სამსახიობო დებიუტი შედგა ჯოელ შუმახერის 2010 წლის ფილმში თორმეტი.
გინზბერგი ამჟამად თელ-ავივში ცხოვრობს. 2009 წლის 22 ივლისს ის არმიას (ცაჰალს) შეუერთდა და იმავე წლის ოქტომბერში, როდესაც სამხედრო სამსახურში ნებაყოფლობით შესვლის მხარდასაჭერად გამოდიოდა, აჟიოტაჟი გამოიწვია, რადგან გააკრიტიკა თავისი თანამემამულე ებრაელი მოდელი ბარ რაფაელი მცირეხნიანი ქორწინების შედეგად სამხედრო სამსახურისათვის თავის არიდების გამო. არმიაში შესვლასთან დაკავშირებით გინზბერგმა განაცხადა: "სამხედრო სამსახური არის იმის ნაწილი, რისიც მე მჯერა."
რესურსები ინტერნეტში
კატეგორია:ებრაელი მსახიობები კატეგორია:ებრაელი ქალი მოდელები კატეგორია:დაბადებული 1990 კატეგორია:დაბადებული 6 მარტი
ტაჯიკეთი 2020 წლის ზაფხულის ოლიმპიურ თამაშებზე
ტაჯიკეთს ზაფხულის ოლიმპიურ თამაშებზე მეშვიდედ 2020 წელს, იაპონიის დედაქალაქ ტოკიოში უნდა ეასპარეზა, მაგრამ კორონავირუსის პანდემიის გამო თამაშები ერთი წლით გადაიოდო და 2021 წელს, 24 ივლისიდან 9 აგვისტომდე ჩატარდა.
რესურსები ინტერნეტში
კატეგორია:ქვეყნები 2020 წლის ზაფხულის ოლიმპიურ თამაშებზე კატეგორია:ტაჯიკეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ტარანი (მრავალმნიშვნელოვანი)
ტარანი შეიძლება აღნიშნავდეს:
ილია სპასოევიჩი
ილია სპასოევიჩი (დ. 11 სექტემბერი, 1987, მონტენეგრო) — მონტენეგროელი (ინდონეზიის მოქალაქე) ფეხბურთელი, თავდამსხმელი. 2006–2009 წლებში ირიცხებოდა თბილისის დინამოში, სადაც 55 შეხვედრაში 23 გოლის გატანა მოახერხა.არის 2008–09 წლების დინამოს ბომბარდირი გიორგი მერებაშვილთან ერთად, მათ 13–13 გოლი აქვთ გატანილი.
რესურსები ინტერნეტში
კატეგორია:დაბადებული 1987 კატეგორია:დაბადებული 11 სექტემბერი კატეგორია:მონტენეგროელი ფეხბურთელები კატეგორია:თბილისის დინამოს ფეხბურთელები კატეგორია:ეროვნული ლიგის ფეხბურთელები
1103
თარიღი უცნობია
*
კუბა 1928 წლის ზაფხულის ოლიმპიურ თამაშებზე
კუბამ ზაფხულის ოლიმპიურ თამაშებზე მეოთხედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1928 წლის ზაფხულის ოლიმპიურ თამაშებზე კატეგორია:კუბა ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
Daphnellopsis lamellosa
Daphnellopsis lamellosa — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ბრიტანული როკი
კატეგორია:ბრიტანული მუსიკის ჟანრები კატეგორია:როკ-მუსიკა
Spiritchaser
Spiritchaser — ჯგუფ Dead Can Dance-ის 1996 წლის სტუდიური ალბომი. გამოიცა ლეიბლზე 4AD.
ალბომის სიმღერაში „Indus“ ჟღერს The Beatles-ის Within You Without You-ს მელოდია, რომელიც ჯორჯ ჰარისონის თანხმობით გამოიყენეს.
„Spiritchaser“ იყო ჯგუფის უკანასკნელი სტუდიური ალბომი, 2012 წელს Anastasis-ის გამოცემამდე.
სქოლიო
კატეგორია:Dead Can Dance-ის ალბომები კატეგორია:1996 წლის ალბომები კატეგორია:4AD-ს ალბომები
უზბეკეთი 2020 წლის ზაფხულის ოლიმპიურ თამაშებზე
უზბეკეთმა ზაფხულის ოლიმპიურ თამაშებზე მეშვიდედ 2020 წელს, იაპონიის დედაქალაქ ტოკიოში უნდა ეასპარეზა, მაგრამ კორონავირუსის პანდემიის გამო თამაშები ერთი წლით გადაიოდო და 2021 წელს, 24 ივლისიდან 9 აგვისტომდე ჩატარდა.
რესურსები ინტერნეტში
კატეგორია:ქვეყნები 2020 წლის ზაფხულის ოლიმპიურ თამაშებზე კატეგორია:უზბეკეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
კიდანები
მინი|ხატაელები [[მიმინოთი ნადირობა|მიმინოთი ნადირობის დროს, სუნის დინასტიის დროინდელი ნახატი]] კიდანები, ხატაელები — მონღოლური ჯგუფის ტომები, რომლებიც უძველეს დროს მომთაბარეობდნენ ახლანდელი შიდა მონღოლეთისა და მონღოლეთის სრულ ტერიტორიაზე. ცნობილები არიან მე-4 საუკუნიდან. 907 წელს ტომის ბელადმა ილა-აბუგიმ თავი კიდანების იმპერატორად გამოაცხადა, დაიმორჩილა მეზობელი ტომები, გააფართოვა თავისი იმპერია დასავლეთით და ჩრდილოეთით, ხოლო 926 წელს სახელმწიფოს დაერქვა დიდი ლიაო, 983 წელს — კიდანების დიდი სახელმწიფო, ხოლო 1066 წელს კვლავ დიდი ლიაო. ლიაოს სახელმწიფო ერთ-ერთი უძლიერესი სახელმწიფო იყო აღმოსავლეთ აზიაში. 1005 წლიდან მას ჩინეთი უხდიდა ყოველწლიურ ხარკს. ლიაოს სახელმწიფო 1125 წელს გაანადგურეს ჯურჯენებმა. კიდანების ნაწილი გადასახლდა დასავლეთით, შუა აზიაში (ყარაკიდანები, ყარახატაელები).
ლიტერატურა
კატეგორია:აზიის ხალხები კატეგორია:მონღოლური ჯგუფის ხალხები კატეგორია:გადაშენებული ერები
აგლუტინაციური ენები
აგლუტინაციური ენები (agglutinare — შეწებება) — ენები, რომლებშიც სიტყვათცვლილება ხდება აგლუტინაციის გზით. გამორიცხული არ არის აგლუტინაციურ ენებში დადასტურდეს ფლექსიური ან ანალიზური ენებისთვის დამახასიათებელი წყობა, ანდა პირიქით სხვა ტიპის ენებში დაიძებნოს აგლუტინაციის შემთხვევები. მაგალითად, ქართულში ფუძედრეკადი ზმნებისთვის (თვით სიტყვა დრეკაც დრეკადია: ვდრეკ - ვდრიკე) დამახასიათებელია ფუძის ფლექსია; ძველ ქართულში გვხვდება ანალიზური წყობაც, მაგალითად, აბრაჰამ შვა ისააკ (სუბიექტი და ობიექტი არაა გარჩეული მორფოლოგიურად) მორფოლოგიური ტიპოლოგიის მიხედვით აგლუტინაციურია ენა, რომელშიც ყოველი გრამატიკული მნიშვნელობა ერთი ფონეტიკური ფორმით გამოიხატება, მორფემები ფუძის შემდეგ ერთიმეორის გვერდითაა განლაგებული და სიტყვა ადვილად იშლება შემადგენელ ნაწილებად. ენათა ეს ტიპი სინთეზურ ენებს განეკუთვნება.
ტერმინი აგლუტინაციური ენა 1836 წელს შემოიტანა გერმანელმა ენათმეცნიერმა ვილჰელმ ფონ ჰუმბოლდტმა.
აგლუტინაციური ენების კლასიკურ მაგალითს თურქული წარმოადგენს, რომელშიც ერთი სიტყვის ფარგლებში მრავალი მორფემის თავმოყრაა შესაძლებელი. ამავე ტიპს ეკუთვნის ალთაური, ფინურ-უნგრული, ქართველური, მთის იბერიულ კავკასიური ენები, ამერიკელ ინდიელთა ენების ნაწილი, ზოგიერთი აფრიკული ენა, კორეული, იაპონური, ესპერანტო.
სქოლიო
კატეგორია:ენათმეცნიერება
ბახტაძე
საკუთარი სახელი  ბახტაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ბეჟან (მრავალმნიშვნელოვანი)
საკუთარი სახელი ბეჟან შეიძლება აღნიშნავდეს ერთ-ერთ შემდეგ პიროვნებათაგანს:
ბიატლონის მსოფლიო თასი 2012-13 – მე-3 ეტაპი
ბიატლონის მსოფლიო თასი 2012-13 – მე-3 ეტაპი — გაიმართა სლოვენიის ქალაქ პოკლიუკაში 2012 წლის 13 დეკემბრიდან - 16 დეკემბრამდე.
კობის პორტრეტი
კობის პორტრეტი — მამაკაცის პორტრეტი, რომელზე სავარაუდოდ უილიამ შექსპირია გამოსახული. ინტენსიური ინფრაწითელი და რენტგენის სხივების ანალიზით დადგინდა, რომ სურათი დახატულია დაახლოებით 1610 წელს, როდესაც შექსპირი 40 წლის იყო. პორტრეტი დამზადებული უნდა ყოფილიყო საუთჰემპტონის მესამე ერლი ჰენრი რიოთესლის შეკვეთით, რომელიც დიდ დრამატურგს პატრონაჟს უწევდა.
რესურსები ინტერნეტში
კატეგორია:უილიამ შექსპირი
კუბა 1948 წლის ზაფხულის ოლიმპიურ თამაშებზე
კუბამ ზაფხულის ოლიმპიურ თამაშებზე მეხუთედ იასპარეზა 1948 წელს, დიდი ბრიტანეთის დედაქალაქ ლონდონში. ამ თამაშებზე მათ მხოლოდ ერთი ვერცხლის მედალი მოიპოვეს.
რესურსები ინტერნეტში
კატეგორია:ქვეყნები 1948 წლის ზაფხულის ოლიმპიურ თამაშებზე კატეგორია:კუბა ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
წმინდა სარა
წმინდა სარა, ასევე ცნობილი როგორც სარა კალი   Sara-la-Kâli  ("შავი სარა", ბოშ. Sara e Kali) — მითიური პერსონაჟი, კათოლიკე ბოშების მფარველი წმინდანი. მისი თაყვანისცემის ცენტრია სენტ-მერი დე- ლა- მერი (Saintes-Maries-de-la-Mer), ბოშა მომლოცველების ადგილი კამარგი, სამხრეთ საფრანგეთში. ლეგენდის მიხედვით,  სარა  სამი მარიამის ერთ-ერთი მსახურ იყო. მათთან ის სავარაუდოდ კამარგში  ჩავიდა. წმინდა სარას სახელი ასევე უკავშირდებოდა ჩრდილოეთ ინდოეთში პოპულარულ ქალღმერთ   ინდუისტურ ქალღმერთ კალის,  სადაც ბოშა ხალხი წარმოიშვა. თავად სახელი "სარა" მოხსენიელებულია ცნობილ დურგასაფტაშატის ტექსტში.მინი| ლორენცო მონაკო — სამი მარიამი საფლავზე|მარცხნივმწერალ რაიმონდ ბაკლის  წიგნში „ბოშები. ცხოვრებისა და ტრადიციის საიდუმლოებები“, მოჰყავს ორი მითი იმის შესახებ, თუ როგორ გახდა ბოშა სარა წმინდანი. ეს მითები სხვა წყაროებშიც არის მოხსენიებული.
ერთი ვერსიით, სარა ეგვიპტელი იყო (ევროპელების გავლენით მე-19 და მე-20 საუკუნეებში ბევრ ბოშას სჯეროდა მათი ეგვიპტური წარმომავლობის). ის  მარიამ სალომიას და მარიამ კლეოპოვას (წმინდა იაკობისა და იოანეს დედები, მარიამ მაგდალინელის ნათესავები) ან მარიამ მაგდალინელისა და ღვთისმშობლის მსახური იყო და მათთან ერთად მოგზაურობდა. ძლიერი ქარიშხლის შემდეგ, როდესაც ქალები გემიდან პატარა ნავით გაიქცნენ, სარამ ვარსკვლავების მეშვეობით სწორი გზა გაიგნო  და ქალები ნაპირზე გაიყვანა.
მეორე მითის მიხედვით, სარა მომთაბარე ბოშა იყო და,  როცა ბოშები ჯერ კიდევ წარმართები იყვნენ, ბანაკში ცხოვრობდა. ერთხელ მას ჰქონდა ხილვა, რომ ქრისტეს ჯვარცმის წმიდა მოწმეებს  სანაპიროზე გადმოსვლაში უნდა დახმარებოდა. სარა ზღვასთან მივიდა, დაინახა, რომ ზღვა ღელავდა და ნავში მყოფნი ნაპირზე ვერ გადმოდიოდნენ. ქალმა  კაბა წყალზე გაშალა, ნავისკენ  გაცურა და  წმინდანებს დაეხმარა ხმელეთზე მშვიდობიანად გადმოსვლაში, ხოლო მათ  იგი ქრისტიანულ სარწმუნოებაზე მოაქციეს. სარა  პირველი იყო ბოშებს შორის, ვინც გაქრისტიანდა. მინი| სენტ-მერი დე- ლა -მერის ეკლესიის ინტერიერი
სახელის მნიშვნელობა
როგორც წესი, წმინდანის სახელი ითარგმნება როგორც "შავი სარა", მაგრამ სიტყვა კალი ტრადიციულად ასევე ნიშნავს "ბოშას".
სარა კალის კულტი
კათოლიკე ბოშები 25 მაისს სარა კალის დღედ მიიჩნევენ.
საფრანგეთის სანაპიროზე, პატარა ქალაქ სენტ-მერი დე-ლა-მერიში (Saintes-Maries-de-la-Mer), ადგილობრივ ეკლესიასთან   ბოშებმა ააშენეს მითიური წმინდანის მიწისქვეშა საკურთხეველი, რომელშიც მისი ქანდაკება და საკურთხეველი დგას. ყოველწლიურად ათასობით მომლოცველი მიდის ამ სალოცავში. მათი უმეტესობა ჩადის 24 მაისს, სარა კალის თაყვანისცემის დღის წინა დღეს. 1912 წლიდან საკურთხეველში ბოშების გარდა სხვა მორწმუნეებსაც  უშვებდნენ.
25 მაისის ღამეს სარას ქანდაკებას იღებენ და ზღვაში უშვებენ, რაც სიმბოლურად იმეორებს ბოშა ქალის ნათლობის რიტუალს.
სარა კალი პოპულარულ კულტურაში
მინი| ბოშა მომლოცველები სენტ-მერი-დე-ლა-მერის განბანვის რიტუალის დროს.|მარცხნივ ტონი გეტლიფის ფილმი Lacho Drom ასახავს სარას ქანდაკების „წყალში ჩაშვების“ რეალურ რიტუალს.
დენ ბრაუნის ნაწარმოებში „და ვინჩის კოდი“ სარა მარიამ მაგდალინელისა და იესოს ქალიშვილია.
სერიალში Peaky Blinders მას არაერთხელ მოიხსენიებენ, როგორც "შავ მადონას".
მენელიკ I
სქოლიო
კატეგორია:სოლომონის დინასტია კატეგორია:ეთიოპიის იმპერატორები
1104
თარიღი უცნობია
*
სალე
სალე (Sale) — ქალაქი ავსტრალიაში. მდებარეობს ქვეყნის სამხრეთ-აღმოსავლეთ ნაწილში, ვიქტორიის შტატში. 2011 წლის აღწერის მონაცემებით ქალაქის მოსახლეობა შეადგენს 13 186 ადამიანს. სალე 212 კილომეტრითაა დაცილებული შტატის ადმინისტრაციულ ცენტრ მელბურნს. ქალაქიდან 26 კილომეტრში მდებარეობს ტასმანიის ზღვა. სალე დაარსდა 1851 წელს. ქალაქის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო.
Darrylia
Darrylia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჰაიდარაბადი
ჰაიდარაბადი (ტელუგუ హైదరాబాదు; ურდუ حیدر آباد; Hyderabad) — ქალაქი ინდოეთში, ანდჰრა-პრადეშისა და ტელანგანის შტატების დედაქალაქი. მეტსახელად მას მარგალიტების ქალაქსაც უწოდებენ. იგი ინდოეთის ერთ-ერთი უდიდესი მეტროპოლიაა 650 კმ² ფართობითა და 6 809 970 მცხოვრებით ქალაქში, მეტროპოლიურ არეალში კი 7 749 334-ით. შედეგად, ჰაიდარაბადი მეოთხე ყველაზე ხალხმრავალი ქალაქია ინდოეთში და მეექვსე ყველაზე დიდი აგლომერაცია მსოფლიოში.
ჰაიდარაბადი ახ. წ. 1591 წელს სულთანმა მუჰამედ ქული ქუთბ შაჰმა დააარსა მდინარე მუსის ნაპირებზე, დეკანის ზეგნის ჩრდილოეთ კიდეზე.
ერთ დროს ჰაიდარაბადი ბრილიანტებითა და მარგალიტებით ვაჭრობის გლობალური ცენტრი იყო. ბოლო დროს ქალაქი წარმოჩნდა როგორც საინფორმაციო ტექნოლოგიების ინდუსტრიის (IT), ფარმაცევტული და ბიოტექნოლოგიების ცენტრი, რის გამოც მას „ინდოეთის გენომის ველს“ უწოდებენ. ქალაქში მდებარეობს ტელუგუური ფილმების ცენტრი ტოლივუდი.
სქოლიო
კატეგორია:ანდჰრა-პრადეშის ქალაქები
ბრაიან თრეისი
კარიერა
თრეისი არის Brian Tracy International-ის თავმჯდომარე და აღმასრულებელი დირექტორი (CEO), კომპანია თრეისიმ დააარსა 1984 წელს ვანკუვერში (ბრიტანეთის კოლუმბია, კანადა). ის ყიდის კონსულტაციებს ლიდერობის, გაყიდვების, თვითშეფასების, მიზნების, სტრატეგიის, კრეატიულობისა და წარმატების ფსიქოლოგიის შესახებ. მისი სათაო ოფისი მდებარეობს ბანკერს ჰილში, სან-დიეგო, კალიფორნია.
პოლიტიკა
2003 წელს თრეისი დამოუკიდებელი პარტიიდან კალიფორნიის გუბერნატორის გადაყენების არჩევნებში 135 კანდიდატიდან ერთ-ერთი იყო, მიიღო 729 ხმა. მისი კამპანია ნაჩვენები იყო BBC-ის დილის რადიო გადაცემაში, Broadcasting House, სადაც ყოველ კვირას წამყვანი ედი მერი ურეკავდა თრეისს, რათა ეცნობებინა, თუ როგორ მიმდინარეობდა საარჩევნო მარათონი. არჩევნების დღეს მერი გაფრინდა კალიფორნიაში, რათა პირადად შეხვედროდა თრეისს, მაგრამ აღმოაჩინა, რომ ის დუბაიში იყო კამპანიის ბოლო კვირის განმავლობაში.
ბრაიან თრეისი 2003 წლიდან არის ანალიტიკური ცენტრის The Heritage Foundation- ის რწმუნებული.
რესურსები ინტერნეტში
კატეგორია:კანადელი ამერიკელები კატეგორია:დაბადებული 1944 კატეგორია:Pages with unreviewed translations
ობიექტი (პროგრამირება)
ობიექტი — რაიმე არსი ვირტუალურ სივრცეში, რომელსაც აქვს მდგომარეობა, თვისებები და მოქმედებების უნარი. ობიექტი ეკუთვნის ერთ-ერთ კლასს რომელიც მას დანიშნულებას აძლევს და არის მისი მოდელი.
მაგალითი
ობიექტის შექმნის მაგალითი პროგრამულ ენა ჯავაში:
აქედან გამომდინარე ვხვდებით რომ კლასი "ArrayList" უკვე არსებობს, და ის აღწერილია კოდში.
რესურსები ინტერნეტში
კატეგორია:პროგრამირება კატეგორია:მონაცემთა ტიპები
ბერიძე
საკუთარი სახელი  ბერიძე შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
ემა კორინი
ემა კორინი (დ. 13 დეკემბერი, 1995) — ინგლისელი მსახიობი. განსაკუთრებული პოპულარობა მოუპოვა Netflix-ის ტელესერიალ „გვირგვინის“ მეოთხე სეზონში ნათამაშებმა პრინცესა დაიანას როლმა. ამ როლით მან მოიგო ოქროს გლობუსი ნომინაციაში „საუკეთესო მსახიობი – სატელევიზიო დრამა“.
ადრეული ცხოვრება და განათლება
კორინი დაიბადა როიალ ტანბრიჯ ველსში, ინგლისში. მისი მამა, კრის კორინი არის ბიზნესმენი, ხოლო დედა, ჯულიეტ კორინი, ლოგოპედი სამხრეთ აფრიკიდან. კორინს ჰყავს ორი უმცროსი ძმა, რიჩარდი და ჯონტი. ოჯახი დასახლებულია სენში, კენტში, სევენოკსის სიახლოვეს.
კორინი დადიოდა ვოლდინგემის სკოლაში, სურეიში, გოგონათა სკოლაში სადაც მას განუვითარდა ინტერესი მსახიობობისა და ცეკვისადმი. კორინმა აიღო ერთწლიანი შუალედი, ამ დროს მანძილზე ის გადიოდა შექსპირის კურსს ლონდონის მუსიკისა და დრამატული ხელოვნების აკადემიაში და გახდა მასწავლებელი კნისნაში, სამხრეთ აფრიკაში. კორინი სწავლობდა დრამას ბრისტოლის უნივერსიტეტში, მაგრამ დატოვა უნივერსიტეტი. 2015-2018 წლებში სწავლობდა წმინდა იოანეს კოლეჯში.
სქოლიო
კატეგორია:დაბადებული 13 დეკემბერი კატეგორია:დაბადებული 1995 კატეგორია:ინგლისელი ქალი მსახიობები
კუბა 1952 წლის ზაფხულის ოლიმპიურ თამაშებზე
კუბამ ზაფხულის ოლიმპიურ თამაშებზე მეექვსედ იასპარეზა 1952 წელს, ფინეთის დედაქალაქ ჰელსინკიში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1952 წლის ზაფხულის ოლიმპიურ თამაშებზე კატეგორია:კუბა ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
იური დავითაძე
რესურსები ინტერნეტში
კატეგორია:დაბადებული 16 ნოემბერი კატეგორია:დაბადებული 1952 კატეგორია:გარდაცვლილი 31 ივლისი კატეგორია:გარდაცვლილი 2004 კატეგორია:საქართველოს VI მოწვევის პარლამენტის წევრები კატეგორია:შუახევის მუნიციპალიტეტში დაბადებულები იური
იაკუტები
thumb|იაკუტი ქალი სადღესასწაულო ტანისამოსში
იაკუტები (იაკუტ.: Саха) — ერი, იაკუტიის ავტონომიური რესპუბლიკის მკვიდრი მოსახლეობა. ცალკეულ ჯგუფებად ცხოვრობენ კრასნოიარსკის მხარის ჩრდილოეთ რაიონებში, მაგადანის, სახალინის და ამურის ოლქებში. საერთო რაოდენობა 296 000, მათ შორის იაკუტიის ავტონომიურ რესპუბლიკაში 286 000 (1970 წლის აღწერა). იაკუტური ენა განეკუთვნება თურქული ენების ჩრდილო-აღმოსავლურ ჯგუფს. არქეოლოგიური და ეთნიკურ მონაცემებით იაკუტები ჩამოყალიბდნენ ბაიკალისპირეთიდან გადმოსახლებული სამხრეთ თურქულენოვანი ტომების მიერ ადგილობრივი ტომების ასიმილაციის შედეგად. ვარაუდობენ, რომ იაკუტების სამხრეთ წინაპართა ბოლო ტალღამ შუა ლენაზე XIV-XV საუკუნეებში შეაღწია. ზოგიერთი ლოკალური ჯგუფი, მაგალითად ჩრდილო-დასავლეთ მეირმეები, შედარებით ახალია, რომელიც წარმოიქმნა ევენკების ცალკეული ჯგუფების ცენტრალური რაიონებიდან გამოსულ იაკუტებთან შერევის შედეგად. რუსეთთან შეერთებამ (XVII საუკუნის 20-30ანი წლები) დააჩქარა იაკუტების სოციალ-ეკონომიური და კულტურული განვითარება და ცალკეული ტომების ერთმანეთთან დაახლოება. XVII-XIX საუკუნეებში იაკუტების მთავარი საქმიანობა იყომსხვილფეხა მესაქონლეობა, მიწათმოქმედება და თევზჭერა. ხელოსნობიდან განვითარებული იყო მჭედლობა. ცხოვრობდნენ ე.წ. ბალაგანში (იურტა). XVIII საუკუნის მეორე ნახევარში იაკუტების უმრავლესობამ ქრისტიანობა მიიღო, მაგრამ დიდხანს იყო შემორჩენილი შამანისტური რწმენა-წარმოდგენები. სოციალური განვითარების პროცესში ძირფესვიანად გარდაიქმნა იაკუტების ეკონომიკა, ყოფა და კულტურა.
ბერძენიშვილი
საკუთარი სახელი  ბერძენიშვილი შეიძლება აღნიშნავდეს ერთ-ერთ შემდეგ პიროვნებათაგანს:
იაკუტები
რესურსები ინტერნეტში
კატეგორია:აზიის ხალხები კატეგორია:იაკუტები
ბერძენიშვილი
კატეგორია:ქართული გვარები
ადამიანის უფლებები ლიეტუვაში
ადამიანის უფლებები ლიეტუვაში მრავალჯერ დაექვემდებარა დაკვირვებას. 2019 წლის Freedom House-ის ანგარიშის თანახმად, ლიეტუვას უჭირავს 100-დან 91-ე ადგილი, რაც კვალიფიცირდება, როგორც „თავისუფალი“ ქვეყანა, მაღალი დონის სამოქალაქო თავისუფლებებითა და პოლიტიკური უფლებებით. კერძოდ, ლიეტუვა 180 ქვეყნიდან 30-ე ადგილზე იმყოფება, მსოფლიოს პრესის თავისუფლების საშუალო დონეზე საკმაოდ მაღლა და აღწევს მაქსიმალურ ქულას შეკრების თავისუფლებისა და არასამთავრობო ორგანიზაციების რეიტინგში. თუმცა, არსებობს შეშფოთებები ბავშვთა კეთილდღეობის, ოჯახური ძალადობის, უმცირესობების (ბოშები, ებრაელები, ლგბტ თემი) მიმართ დისკრიმინაციასა და პატიმრებისადმი არაადამიანურ მოპყრობასთან დაკავშირებით. ლიეტუვის კონსტიტუცია იძლევა ადამიანის უფლებების დაცვის გარანტიას.
თუმცა, ბოლო წლებში მთავრობამ პოლიტიკოსების კრიტიკის გამო დაიწყო მედიის შეზღუდვა და ჟურნალისტებს სამთავრობო სისტემიდან ინფორმაციის მისაღებად გადასახადის გადახდას სთხოვს. ეს ქმედებები მიჩნეულია, როგორც გამოხატვის თავისუფლების დარღვევა, რასაც ხალხი აპროტესტებს. „ადამიანის უფლებათა მონიტორინგის ინსტიტუტმა“ განაცხადა, რომ ლიეტუვა „მიმართავს მის ჩრდილოელ მეზობლებს და უფრო მეტ ინვესტიციას დებს მოქალაქეების, განსაკუთრებით კი ქალებისა და ბავშვების უფლებების დაცვაში“, რომელიც დაბალ დონეზეა და საჭიროებს გაუმჯობესებას.
სამართლებრივი ჩარჩო
ლიეტუვას აქვს რომაული სამართლით შთაგონებული სისტემა. ლიეტუვის რესპუბლიკის კონსტიტუცია მიიღეს 1992 წლის რეფერენდუმზე, მას შემდეგ, რაც 1990 წელს საბჭოთა კავშირის დაშლიდან ქვეყანამ აღიდგინა დემოკრატიული და დამოუკიდებელი სახელმწიფოებრიობა და აამოქმედა სოციალური სისტემა და სტანდარტად აქცია უფლებები, თავისუფლებები და მოქალაქეთა მოვალეობები. კონსტიტუციამ რამდენჯერმე განიცადა ცვლილებები და ბოლო მათგანი განხორციელდა 2016 წელს.
კონსტიტუციის II თავს, რომელიც მოიცავს 18-დან 37-მდე მუხლებს, ეწოდება „ადამიანი და სახელმწიფო“. ეს თავი ადამიანის უფლებათა დაცვისთვის ყველაზე რელევანტურია.
გამოხატვის თავისუფლება
ლიეტუვის კონსტიტუციის 25-ე მუხლი, კერძოდ, რწმენისა და გამოხატვის თავისუფლების უფლებები, წარმოდგენილია ისე, რომ „არავის არ უნდა შეეშალოს ხელი ინფორმაციის და იდეების მოძიებაში, მოპოვებასა და გავრცელებაში“. სიტყვისა და პრესის თავისუფლება, ზოგადად, დაცულია ლიეტუვის მთავრობის მიერ.
პრესის თავისუფლება
ალტ=The Press is interviewing two spokesman|მინი|237x237პქ| პრესასთან საუბრისას. RWB-ის 2019 წლის „მსოფლიო პრესის თავისუფლების ინდექსის“ თანახმად, ლიეტუვა 180 სახელმწიფოდან იკავებს 30-ე ადგილს. მიუხედავად იმისა, რომ კონსტიტუცია იძლევა პრესის თავისუფლების გარანტიას და მედია სარგებლობს შეუზღუდავი თავისუფლებით უკანასკნელი 3 ათწლეულია, მთავრობა ფოკუსირებული იყო მასზე კონტროლის გაძლიერებით. პროპაგანდის გავრცელების, ომის წაქეზებისა და უთანხმოების გაღვივების გამო, ლიეტუვაში 3 ან 6 თვით დროებით შეწყვიტა ფუნქციონირება რამდენიმე რუსულენოვანმა სამაუწყებლო არხმა. 2018 წლის 11 იანვარს, 1991 წლის დამოუკიდებლობისთვის ბრძოლის აღნიშვნამდე ერთი დღით ადრე, სადაც დაიღუპა 14 და დაშავდა ასობით ადამიანი, პოპულისტი „მწვანეებისა“ და „ფერმერთა გაერთიანების პარტიის“ თაოსნობით პარლამენტის უმრავლესობამ მიიღო ზომები, რათა უნდობლობისა და ფაქტების დამახინჯებისგან ქვეყნის დაცვის მიზნით აეკრძალა ხალხში კრიტიკული ინფორმაციის განხილვა.
თუმცა, ეს წარდგენილი ზომები მიჩნეულია მედიის თავისუფლებისთვის ძირგამომთხრელ საქმიანობად და მედია-პლურალიზმის შეზღუდვამ, შესაძლოა, დაარღვიოს გამოხატვის თავისუფლება. ორი რუსულენოვანი სატელევიზიო არხის მუშაობის დროებითი შეწყვეტის პოტენციურ საქმეზე, პრესის თავისუფლების კოალიციურმა ჯგუფებმა ლიეტუვის პრეზიდენტს წერილით მიმართეს, სადაც მოითხოვდნენ, რომ აკრძალვა კონტრპროდუქტიული იყო და ეწინააღმდეგებოდა ადამიანის უფლებათა საყოველთაო დეკლარაციის მე-19 მუხლს და სიტყვის თავისუფლების სხვა საერთაშორისო სტანდარტებს, მიუხედავად იმისა, რომ მათ ესმოდათ, პროტესტი „მიმდინარე დაძაბულ ვითარებაში“ ხდებოდა. ასევე, ამ ჯგუფმა დამატებით განაცხადა, რომ მოსკოვის დიდი საზოგადოება რაციონალურად უდგება ახალი ამბების რეპორტაჟებსა და არგუმენტებს და მთავრობამ რისკის ქვეშ არ უნდა დააყენოს ასეთი აუდიტორიისთვის საზღვარგარეთ ინფორმაციის თავისუფლად მიმოქცევის საკითხი.
2018 წლის 12 ოქტომბერს, პრესის თავისუფლების დარღვევის საპასუხოდ, ლიეტუვის პრეზიდენტმა დალია გრიბაუსკაიტემ გამართა შეხვედრა, რომელმაც განიხილა მედიის თავისუფლების საკითხები „ENEX“-ის წევრებთან ერთად, და პრეზიდენტმა აჩვენა მზადყოფნა მედიის თავისუფლების დასაცავად.
სიტყვის თავისუფლება
„ადამიანის უფლებათა მონიტორინგის ინსტიტუტის“ ცნობით, 2018 წლის სექტემბრის შუა რიცხვებში, ლიეტუვის რეესტრის ცენტრმა საჭიროდ მიიჩნია, რომ შეეწყვიტა ჟუნრალისტებისთვის ოფიციალურად მოთხოვნილი ინფორმაციის მიწოდება, რამდენადაც ეს პრაქტიკა არ იყო კანონში ასახული და, აქედან გამომდინარე, ჟურნალისტებს, სტანდარტული სავაჭრო ფასების შესაბამისად, ინფორმაციის მისაღებად თანხა უნდა გადაეხადათ. ჟურნალისტმა ხელისუფლებას საჯაროდ და ხაზგასმით მოუწოდა, რომ ეს ქმედება იყო თავისუფალ ინფორმაციასთან წვდომის უფლების სერიოზული დარღვევა.
ინტერნეტის თავისუფლება
ლიეტუვაში, მოქალაქეებისთვის ინტერნეტთან წვდომა არ არის მთავრობის მიერ შეზღუდული. „ადამიანის უფლებათა ევროპული სასამართლოს“ თანახმად, ლიეტუვაში პატიმრებს სასწავლო პროგრამების დაუფლების მიზნით არ უნდა შეეზღუდოთ ინტერნეტთან წვდომა, რადგან სასამართლომ აღმოაჩინა, რომ ლიეტუვას ხელისუფლებამ პატიმარს დაუშალა ონლაინ იურიდიული კურსის აღება, რამაც გამოიწვია კონვენციის მე-10 მუხლის დარღვევა.
შეკრების თავისუფლება
მინი| ბალტიკური პრაიდი 2019 [[ვილნიუსი|ვილნიუსში.]] ლიეტუვის რესპუბლიკის კონსტიტუციის 36-ე მუხლი ადგენს, რომ მოქალაქეებს აქვთ მშვიდობიან შეხვედრებზე უიარაღოდ შეკრების უფლება. ლიეტუვის რესპუბლიკის კანონი შეხვედრების შესახებ დაწესებულია იმისთვის, რომ მოქალაქეებს შეკრების კონსტიტუციური უფლებების, ისევე, როგორც ეროვნული უშიშროებისა და სახალხო უსაფრთხოების გარანტია მიეცეს. Freedom House-ის სტატისტიკაზე დაყრდნობით, 2018 წლამდე ლიეტუვაში შეკრების თავისუფლება ზოგადად იყო დაცული, ხოლო 2018 და 2019 წლებში მისი მდგომარეობა გაუმჯობესდა და გახდა უფრო მეტად დაფასებული.
ლიეტუველ ლგბტ პირებთან მიმართებაში, Amnesty International ხელისუფლებას მოუწოდებს, რომ მისცეს მათ ტოლერანტული ღონისძიებების ჩატარებისა და საკმარისი საპოლიციო უსაფრთხოების შესაძლებლობები. 2010 წელს ლიეტუვის უზენაესმა ადმინისტრაციულმა სასამართლომ ლგბტ პირებს ვილნიუსში პრაიდის პირველი მარშის ჩატარების უფლება მისცა. 2013 წელს ვილნიუსის მერი შეეცადა ძალადობრივად შეეცვალა პრაიდის მარშის ჩატარების ადგილი ცენტრალური გამზირიდან ქალაქის ცენტრის გარეთ მდებარე ერთ-ერთი ქუჩაზე, მაგრამ ორი სასამართლოს მხრიდან ლგბტ პირების დაცვის გამო, ეს მცდელობა წარუმატებელი აღმოჩნდა. ბალტიკური პრაიდი ჩატარდა ვილნიუსში განსაკუთრებული ინციდენტების გარეშე, რასაც მოჰყვა მარშის გამართვა ცენტრალურ გამზირზე. 2016 წლის 18 ივნისს ვილნიუსში ჩატარებული ბალტიკური პრაიდი იყო წარმატება, რომელიც წინამორბედებისგან განსხვავებით, არ ხასიათდებოდა ინსტიტუციონალური დაბრკოლებებით ან ხანგრძლივი სამართლებრივი ბრძოლებით. „ორლანდოს თავდასხმის“ მსხვერპლთა სამახსოვროდ, 3 000 ლგბტ თემის წევრი და მათი მოკავშირეები შეუერთდნენ თანასწორობისთვის მარშს. ვილნიუსის მერი მას არ დაესწრო, თუმცა მოიწონა ღონისძიება. არ აღნიშნულა არავითარი სერიოზული ინციდენტი, თუმცა, პარლამენტის წევრი თავს დაესხა მარშის მსვლელობას და პოლიციას მოუწია მისი გაყვანა.
რელიგიის თავისუფლება
ალტ=Inside-view of an Orthodox Church in Lithuania, with fresco and beautiful decorations|მინი|231x231პქ| სულიწმიდის მართლმადიდებლური ეკლესია - ვილნიუსი, ლიეტუვა. ლიეტუვის კონსტიტუცია 26-ე და სხვა მუხლებით იძლევა რელიგიის თავისუფლების გარანტიას. სისხლის სამართლის კოდექსი შეიცავს 3 დებულებას, რათა დაიცვას რელიგიის თავისუფლება. ის კრძალავს რელიგიურ დისკრიმინაციას და მისი დარღვევისთვის აწესებს 2 წლამდე პატიმრობას. კონსტიტუციის 43-ე მუხლი განსაზღვრავს ურთიერთობას რელიგიასა და სახელმწიფოს შორის. კანონი ერთმანეთისგან ჰყოფს რეგისტრირებულ რელიგიურ ჯგუფებს, სახელმწიფოს მიერ აღიარებულ ტრადიციულ რელიგიურ ჯგუფებს, სახელმწიფოს მიერ აღიარებულ სხვა რელიგიურ ჯგუფებს და ყველა სხვა რეგისტირებულ თემსა და ასოციაციას. რელიგიური თემები დაყოფილი არიან ტრადიციულ და სხვა სახის თემებად.